86 



Sunt iterum valvae sive aequilaterae , sive inaequilaterae . Aequilaterae di- 

 cuntur, quando disci partes ad utrumque umbonum latus protensae penitus ae- 

 quantur . Alterutra alteram superante , inaequilaterarum nomen accipiunt . 



In conchis inaequilateris si valvarum regiones idem latus respicientes, in pro- 

 cessum aliquantulum attenuatum instar rostri navis protenduntur , testa dicitur 

 rostrata: at si valvarum extremitas, sive in conchis aequilateris , sive inaequila- 

 teris , veluti excisa adparet , truncatae denominationem adipiscitur testa . 



Quunf testae cujuslibet extremitas desinit in marginem gibbum versus infe- 

 riora , testa dicitur saccata : si superne quasi oblique secta , adeo ut altera pars 

 paullo elatior sit , fastigiata nuncupatur. 



Si val varum disci leviter tumescant , adeo ut spatium inter ipsos interpositum , 

 ubi vermis continetur, sit admodum breve, concha dicitur depressa; at ventrico- 

 sa audit, quum valvarum disci elevati sunt ; et tumescentes. 



$i utraque valva ita sit hispidis pilis cooperta, ut ii extra marginem circumun- 

 dique prominentes, barbae speciem circa ipsum efficiant, concha dicitur barbata. 



Concharum valvas, pro diversis qualitatibus, quae ipsarum discum exornant, 

 diversis denominationibus insignire usuvenit . Quare radiatae dicuntur , quando 

 discus radiis aliquot coloratis , ab apice ad marginem , tamquam a centro ad cir- 

 cumferentiam excurrentibus, condecoratur: striatae , si surculis exilissimis, at- 

 que confertis , valvarum superficiem veluti attingentibus , vel lineolis aliquan- 

 tulum elevatis, donantur; striaeque longitudinales vocantur, sive laterales , pro- 

 ut ab apice ad marginem, vel ab uno valvae latere ad alterum protenduntur. 

 Dum ab apicibus proficiscentes , conchae marginem haud attingunt, abbreviatae 

 audiunt. Interdum striae tales sunt, ut ferme obliteratae adpareant: tunc obso- 

 letae dicuntur. 



Si surculi profundiores , atque latiores reddantur, concha exsurgit sulcata. 

 Ubi vero sulci, vel striae longitudinales, antice ad angulum acutum divergant, 

 concha audit pectinata. 



Interstitia inter sulcos elatiora Costae dicuntur; eaeque vel rotunda, sive ci- 

 lindrica, vel rectangula, vel triquetra gaudent forma; ideoque vel rotunclae, vel 

 rectangulae , vel triquetrae nuncupantur. 



Obvium est testas aliquas offendere, quae sulcis longitudinalibus gaudent, et 

 transversis appositionibus annotinis quodammodo intercipiuntur. Has antiqua- 

 tas nuncupamus: ubi vero squamis testaceis elevatis, atque imbricum instar aliis 

 aliis incumbentibus , vel quodammodo imminentibus, exornantur, imbricatae 

 audiunt; at aculeatae , muricatae , verrucosae , quum earum valvae prominentiis 



